open-index/open-wikipedia-markdown huggingface dataset:
เคียร์ชไฮม์อุนเทอร์เท็ค

**เคียร์ชไฮม์อุนเทอร์เท็ค** () เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่บนแม่น้ำขนาดเล็กชื่อว่าแม่น้ำเลาเทอร์ บริเวณเชิงเขาของเทือกเขาแอลป์ชวาเบิน เมืองนี้ตั้งอยู่ทางตะวันออกเฉียงใต้จากเมืองชตุทการ์ทไปราว 35 กิโลเมตร เมืองนี้ตั้งอยู่บนทางหลวงเอาโทบานหมายเลข 8 ซึ่งเชื่อมระหว่างเมืองชตุทการ์ทกับนครมิวนิก

## แหล่งข้อมูลอื่น

* เว็บไซต์ทางการ
* View of Kirchheim unter Teck from the Forstlagerbuch by Andreas Kieser, 1685 (Central State Archive Stuttgart)
แอร์ลังเงิน

**แอร์ลังเงิน** () บ้างคนท้องถิ่นก็เรียกว่า **แอร์ลัง** เป็นเมืองในรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของเมืองเนือร์นแบร์คไปราว 18 กิโลเมตร มีแม่น้ำเร็จนิทซ์ไหลผ่านกลางเมือง แอร์ลังเงินปรากฎชื่อครั้งแรกในบันทึกของปีค.ศ. 1002 ในชื่อว่า *ฟิลลาแอร์ลังงอน* (*Villa Erlangon*) ต่อมาในปี 1361 หมู่บ้านแห่งนี้ถูกขายให้กับจักรพรรดิคาร์ลที่ 4 และกลายเป็นส่วนหนึ่งของราชอาณาจักรโบฮีเมีย ต่อมาในปี 1402 หมู่บ้านนี้ก็ตกมาเป็นของราชวงศ์โฮเอินโซลเลิร์น และในปี 1810 ก็กลายเป็นส่วนหนึ่งของราชอาณาจักรบาวาเรีย

## อ้างอิง
ลินเดา

**ลินเดา** (, ) เป็นเมืองและเกาะในรัฐบาวาเรีย ประเทศเยอรมนี ตั้งอยู่ติดกับทะเลสาบโบเดินซึ่งเป็นพรมแดนทางธรรมชาติระหว่างประเทศเยอรมนี ออสเตรีย และสวิตเซอร์แลนด์ เมืองลินเดาตั้งอยู่บนเกาะในทะเลสาบโบเดิน ซึ่งตัวเกาะมีพื้นที่ราว 425 ไร่ (0.68 ตารางกิโลเมตร) มีสะพานเชื่อมเกาะกับแผ่นดินใหญ่ ซึ่งบริเวณริมทะเลสาบแห่งนี้ มีการตั้งถิ่นฐานตั้งแต่สมัยโรมันในศตวรรษที่ 1 เกาะลินเดาได้รับการกล่าวถึงในเอกสารครั้งแรกในปีค.ศ. 882 โดยบาทหลวงจากเมืองซังคท์กัลเลิน ซึ่งได้บันทึกไว้ว่าเคานต์แห่งราเอเทียได้สร้างชุมชนบาทหลวงไว้บนเกาะแห่งนี้ และในปี 1275 ลินเดาได้รับสถานะเป็นเสรีนครของจักรวรรดิโรมันอันศักดิ์สิทธิ์ภายใต้การปกครองของพระเจ้ารูดอล์ฟที่ 1 แห่งเยอรมนี ในปัจจุบัน เมืองลินเดาถูกขับเคลื่อนด้วยอุตสาหกรรมสิ่งทอและการท่องเที่ยวเป็นหลัก

## อ้างอิง

## แหล่งข้อมูลอื่น

*
ลิมิตของลำดับ

เมื่อจำนวนเต็มบวก n มีค่ามากขึ้น ค่า n\cdot \sin\bigg(\frac1{n}\bigg) จะเข้าใกล้ 1 กล่าวได้ว่า "ลิมิตของลำดับ n\cdot \sin\bigg(\frac1{n}\bigg) เท่ากับ 1"



ในวิชาคณิตศาสตร์ **ลิมิตของลำดับ** () เป็นค่าซึ่งพจน์ของลำดับ "โน้มเอียง" เข้าหา หากลำดับใดมีลิมิต ลำดับนั้นเรียก **ลู่เข้า** () หากลำดับไม่ลู่เข้าจะเรียก **ลู่ออก** () มีคำกล่าวว่าลิมิตของลำดับเป็นความคิดมูลฐานซึ่งเป็นที่ลงเอยสุดท้ายของการวิเคราะห์ทั้งหมด

สามารถนิยามลิมิตในปริภูมิเมตริกหรือทอพอโลยีใดก็ได้ แต่มักจะเจอครั้งแรกในระบบจำนวนจริง

## จำนวนจริง
320px|thumb|การลงจุดของลำดับลู่เข้า <math>\{a_n\}</math> แสดงในสีน้ำเงิน จะเห็นได้ว่าลำดับลู่เข้าลิมิตเมื่อ <math>n</math> เพิ่ม

ในจำนวนจริง จำนวน L เป็น**ลิมิต**ของลำดับ (x_n) ถ้าจำนวนในลำดับมีค่าเข้าใกล้ L มากขึ้น ๆ และไม่เข้าใกล้จำนวนอื่น

### ตัวอย่าง
*ถ้า x_n = c สำหรับค่าคงตัว *c* แล้ว x_n \to c
*ถ้า x_n = \frac1{n} แล้ว x_n \to 0
*ถ้า x_n = \frac1{n} เมื่อ n เป็นคู่ และ x_n = \frac1{n^2} เมื่อ n เป็นคี่ แล้ว x_n \to 0 (ข้อเท็จจริงว่า x_{n+1} > x_n ต่อเมื่อ n เป็นคู่นั้นไม่เกี่ยวข้องกัน)
*สำหรับจำนวนจริงใด ๆ อาจสามารถสร้างลำดับที่ลู่เข้าจำนวนนั้นได้โดยการใช้การประมาณทศนิยม ตัวอย่างเช่น ลำดับ 0.3, 0.33, 0.333, 0.3333,\ldots ลู่เข้า \frac{1}{3} หมายเหตุว่า ทศนิยม 0.3333\ldots เป็น*ลิมิต*ของลำดับก่อนหน้า นิยามโดย  0.3333\ldots \triangleq \lim_{n\to\infty} \sum_{i=1}^n \frac{3}{10^i}
*การหาลิมิตของลำดับอาจไม่ชัดเจนเสมอไป สองตัวอย่างได้แก่ \lim_{n\to\infty}\left(1 + \frac1{n}\right)^n (ซึ่งมีลิมิตเป็นจำนวน ''e'') และ มัชฌิมเลขคณิต–เรขาคณิต (arithmetic–geometric mean) ซึ่ง ทฤษฎีบทบีบ (squeeze theorem) มักมีประโยชน์ในการหาลิมิตของกรณีเหล่านี้

## ข้อพิสูจน์

## อ้างอิง
* Courant, Richard (1961). "Differential and Integral Calculus Volume I", Blackie & Son, Ltd., Glasgow.
* Frank Morley and James Harkness A treatise on the theory of functions  (New York: Macmillan, 1893)

หมวดหมู่:ลิมิต
หมวดหมู่:ลำดับและอนุกรม
ดาร์มชตัท

**ดาร์มชตัท** (, ) เป็นเมืองในรัฐเฮ็สเซิน ประเทศเยอรมนี ตั้งอยู่ทางตะวันตกเฉียงใต้ของเขตมหานครแฟรงก์เฟิร์ต เมืองดาร์มชตัทมีฉายาอย่างเป็นทางการว่า "เมืองวิทยาการ" () ถือเป็นศูนย์กลางของสถาบันและวิทยาลัยวิทยาศาสตร์ตลอดจนเป็นที่ตั้งของบริษัทเทคโนโลยีชั้นสูงมากมาย อาทิ ศูนย์ปฏิบัติการอวกาศยุโรป (ESOC), ศูนย์จีเอสไอเฮล์มโฮลท์เพื่อการวิจัยประจุไอออนหนัก (GSI Helmholtz Centre for Heavy Ion Research) ธาตุใหม่ๆของโลกมากกว่าสองชนิดถูกค้นพบโดยสถาบันแห่งนี้ ดาร์มชตัทยังเป็นศูนย์กลางของศิลปะแบบอาร์ตนูโว

ในอดีต ดาร์มชตัทเคยเป็นเมืองหลวงของรัฐอิสระที่เรียกว่า "แกรนด์ดัชชีดาร์มชตัท" (Grand Duchy of Hesse) ซึ่งในยุคนั้น ดาร์มชตัทได้รับการขนานนามว่าเป็นหนึ่งในเมืองที่มั่งคั่งที่สุดในยุโรป ในช่วงสงครามโลกครั้งที่สอง ดาร์มชตัทเป็นเมืองที่ถูกโจมตีทางอากาศอย่างหนักหน่วง ตัวเมืองกว่าสามในสี่ถูกทำลาย มีผู้เสียชีวิตราว 11,000 ถึง 12,500 คน และคนอีกกว่า 70,000 คนต้องไร้ที่อยู่อาศัย ภายหลังสิ้นสุดสงคราม ดาร์มชตัทเป็นหนึ่งใน 112 ชุมชนเยอรมันที่สหรัฐอเมริกาเข้ามาตั้งกองกำลังไว้ ซึ่งสหรัฐได้ถอนกำลังออกไปจากดาร์มชตัทในปีค.ศ. 1993

## ประชากร

## ภูมิศาสตร์

### ภูมิอากาศ

## อ้างอิง

## แหล่งข้อมูลอื่น

*  
* 

หมวดหมู่:เมืองหลวงเก่า
ผู้แทนถาวรของสหรัฐประจำสหประชาชาติ

**ผู้แทนถาวรของสหรัฐอเมริกาประจำสหประชาชาติ** () เป็นหัวหน้าคณะผู้แทนของสหรัฐในงานประจำสหประชาชาติ มีชื่อตำแหน่งเต็มว่า **"ผู้แทนถาวรของสหรัฐประจำสหประชาชาติเทียบเท่าเอกอัครราชทูตวิสามัญผู้มีอำนาจเต็ม"** ทำหน้าที่เป็นผู้แทนสหรัฐฯประจำสภาความมั่นคงแห่งสหประชาชาติด้วย หน้าที่หลักคือการเป็นหัวหน้าคณะผู้ตัวแทนสหรัฐฯในคณะมนตรีความมั่นคงแห่งสหประชาชาติและในระหว่างการประชุมทั้งหมดของสมัชชาใหญ่ยกเว้นในสถานการณ์ที่หายากซึ่งเจ้าหน้าที่อาวุโสของสหรัฐ (เช่นรัฐมนตรีว่าการกระทรวงการต่างประเทศหรือประธานาธิบดีแห่งสหรัฐ) เข้าร่วมประชุมด้วย

ผู้แทนถาวรของสหรัฐประจำสหประชาชาติ มีความอาวุโสเทียบเท่าเอกอัครราชทูตทั่วไป ผู้ที่จะเข้าดำรงตำแหน่งนั้นต้องได้รับการเสนอชื่อโดยประธานาธิบดีสหรัฐ และได้รับการรับรองโดยของวุฒิสภาก่อนเข้ารับตำแหน่ง

ปัจจุบันผู้ดำรงตำแหน่งคือ ไมก์ วอลซ์ ซึ่งเข้ารับตำแหน่งตั้งแต่วันที่ 21 กันยายน 2568

## สถานะตำแหน่งเทียบเท่ารัฐมนตรี
เฮนรี แคบอต ลอดจ์ จูเนียร์ ผู้ที่ซึ่งพ่ายแพ้แก่จอห์น เอฟ เคนเนดี ในการเลือกตั้งวุฒิสมาชิกในปี ค.ศ. 1952 ได้รับการแต่งตั้งเป็นผู้แทนถาวรของสหรัฐประจำสหประชาชาติโดยประธานาธิบดี ดไวต์ ไอเซนฮาวร์ เพื่อตอบแทนในกรณีที่ประธานอนุรักษนิยม รอเบิร์ต เอ. ทาร์ฟ พ่ายแพ้ในการเสนอชื่อในการเลือกตั้งที่ต่อก็ได้มาเป็นผู้จัดการแคมเปญจ์หาเสียงในการเลือกตั้งทั่วไป 

ประธานาธิบดีไอเซนฮาวร์ ได้ยกฐานะผู้แทนถาวรของสหรัฐประจำสหประชาชาติให้ขึ้นตรงต่อประธานาธิบดี โดยไม่ต้องผ่านกระทรวงการต่างประเทศ สถานะนี้ก็คงอยู่มาตั้งแต่ประธานาธิบดีฟอร์ด, คาร์เตอร์ และเรแกน จนถูกลดสถานะในสมัยการบริหารของประธานาธิบดีจอร์จ เอช. ดับเบิลยู. บุช ผู้ซึ่งเคยดำรงตำแหน่งนี้มาก่อน ถัดมาในสมัยการบริหารของประธานาธิบดีบิล คลินตัน ก็ได้เริ่มฟื้นฟูสถานะของตำแหน่ง แต่ยังไม่มีการแต่งตั้งในสมัยบริหารของ ประธานาธิบดีจอร์จ ดับเบิลยู. บุช (ตั้งแต่ปี 2001-2009) และจากนั้นตั้งแต่สมัยบริหารของประธานาธิบดีบารัก โอบามาเป็นต้นมาจึงมีการแต่งตั้งผู้ดำรงตำแหน่ง

นายจอห์น อาร์ โบลตัน อดีตผู้แทนถาวรของสหรัฐประจำสหประชาชาติ ได้คัดค้านอย่างเปิดเผยต่อการให้สถานะเทียบเท่าคณะรัฐมนตรีให้กระทรวงทราบโดยกล่าวว่า "มีการกล่าวถึงบทบาทและความสำคัญที่องค์การสหประชาชาติ ควรมีในนโยบายต่างประเทศของสหรัฐฯ ประการที่สองไม่ควรมีรัฐมนตรีสองคน ในกระทรวงเดียวกัน "

หมวดหมู่:ผู้แทนถาวรของสหรัฐประจำสหประชาชาติ
สถาบันเทคโนโลยีคาลส์รูเออ

**สถาบันเทคโนโลยีคาลส์รูเออ** () หรือ **KIT** เป็นสถาบันอุดมศึกษาของรัฐในเมืองคาลส์รูเออ รัฐบาเดิน-เวือร์ทเทิมแบร์ค ประเทศเยอรมนี สถาบันแห่งนี้ก่อตั้งเมื่อค.ศ. 2009 โดยการควบรวม**มหาวิทยาลัยคาลส์รูเออ** (ก่อตั้งปี 1825) เข้ากับ**ศูนย์วิจัยคาลส์รูเออ** ซึ่งเป็นศูนย์วิจัยนิวเคลียร์แห่งชาติ (ก่อตั้งปี 1956) สถาบันแห่งนี้เป็นสถาบันการศึกษาอันดับ 1 ของเยอรมนีและท็อป 10 ของยุโรปในด้านวิศวกรรมและวิทยาศาสตร์ธรรมชาติ และยังเป็นหนึ่งใน TU9 สถาบันเทคโนโลยีชั้นนำทั้ง 9 แห่งของประเทศเยอรมนี และยังได้อันดับ 26 ของโลกในด้านวิทยาศาสตร์คอมพิวเตอร์โดยการจัดอันดับของนิตยสารไทม์ในปี 2017

## อ้างอิง

เทคโนโลยีคาลส์รูเออ
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
รถไฟฟ้าโอดะกีวสายโอดาวาระ

**รถไฟฟ้าโอดะกีวสายโอดาวาระ** () เป็นเส้นทางรถไฟสายหลักของบริษัทรถไฟฟ้าเอกชนโอดะกีว ระยะทาง 82.5 กิโลเมตร จากชินจูกุถึงโอดาวาระ เป็นเส้นทางประตูหลักสู่เมืองท่องเที่ยวฮาโกเนะ ด้วยขบวนรถไฟด่วนพิเศษ "โรมานซ์คาร์" ให้บริการ

## การเดินรถ
; Limited Express
:รู้จักในชื่อว่า "โรมานซ์คาร์" โดยมีการเก็บค่าธรรมเนียมที่นั่งเพิ่ม ขบวนรถวิ่งสู่ : ;  บนเส้นทาง สายเอโนชิมะ;  บนเส้นทาง สายทามะ;  บนเส้นทาง สายฮาโกเนะโทซัง; และ  บนเส้นทาง สายโกเท็มบะ
; Rapid Express (RE)
:ไม่มีการเก็บค่าธรรมเนียมเพิ่ม. เดินรถถึง  บนเส้นทาง สายเอะโนะชิมะ
; Express (E)
:เดินรถถึง ; และขบวนอื่นถึง  และ สายฮะโกะเนะโทะซัน. และบางขบวนให้บริการในช่วงเช้าสู่  โดยวิ่งผ่านสายชิโยะดะและสายโจบัง 
; Tama Express (TE)
:ให้บริการจาก  บนเส้นทาง สายชิโยะดะ สู่ 
; Semi-Express (SE)
:ให้บริการถึง  และ  บางขบวนให้บริการในช่วงเช้าสู่สายชิโยดะและสายโจบัง
; Local
:ให้บริการถึง ; บางขบวนถึง , ผ่านสู่  สายทามะสายฮะโกะเนะโทะซัน แม้ว่าจะให้บริการระหว่าง  สู่ 

## สถานี

หมายเหตุ:
* ดูที่ โรมานซ์คาร์ สำหรับบริการด่วนพิเศษโอดะกีว (ลิมิเต็ดเอ็กเพรส)
* รถไฟท้องถิ่นจอดทุกสถานี

สัญลักษณ์:
* ● - รถไฟทุกขบวนจอดที่สถานีนี้; ■ - รถไฟบางขบวนจอดที่สถานีนี้;｜- รถไฟทุกขบวนวิ่งผ่าน
* "SE" - เซมิ-เอ็กเพรส; "TE" - ทะมะเอ็กเพรส; "E" - เอ็กเพรส; "RE" - แรปิดเอ็กเพรส

## แหล่งข้อมูลอื่น

* เว็บไซต์ทางการ 
* เส้นทางเดินทาง

### อ้างอิง

อ
อ
ไฟรซิง

**ไฟรซิง** () เป็นเมืองในรัฐบาวาเรีย ประเทศเยอรมนี ตั้งอยู่ทางเหนือของนครมิวนิกไปราว 37 กิโลเมตร ทางตะวันออกเฉียงใต้ของเมืองเป็นที่ตั้งของท่าอากาศยานมิวนิก ตัวเมืองมีแม่น้ำอีซาร์ไหลผ่าน ในเมืองมีเนินเขาอยู่สองแห่งซึ่งเป็นที่ตั้งของปราสาทของมุขนายกและอาสนวิหารไฟรซิง โบสถ์ไวเฮินชเตฟันในเมืองนี้ถือเป็นโรงต้มเหล้าที่เก่าแก่ที่สุดในโลกอายุกว่า 1,200 ปีที่ยังเปิดดำเนินงานจนถึงปัจจุบัน เมืองไฟรซิงยังเป็นสถานที่แห่งแรกที่มีบันทึกการเกิดพายุทอร์นาโดในทวีปยุโรป

## อ้างอิง
กลุ่มอาการไขสันหลังถูกดึงรั้ง

**กลุ่มอาการไขสันหลังถูกดึงรั้ง** () คือกลุ่มของโรคระบบประสาทกลุ่มหนึ่งที่มีความผิดปกติของไขสันหลัง มีหลายแบบ เช่น filum terminale คับแน่น, lipomeningomyelocele, split cord malformation, dermal sinus tracts และถุงน้ำเดอร์มอยด์ ซึ่งทั้งหมดมีผลให้เกิดการดึงรั้งของไขสันหลังที่ส่วนปลายของช่องไขสันหลัง โดยปกติแล้วไขสันหลังจะลอยอย่างเป็นอิสระอยู่ในช่องไขสันหลัง สามารถเลื่อนขึ้นลงได้ตามการเจริญเติบโต หรือการงอตัวเหยียดตัวเป็นต้น ไขสันหลังที่ถูกดึงรั้งไว้นั้นอาจทำให้เกิดปัญหาในเด็กเนื่องจากจะถูกดึงให้ยืดออกเมื่อเด็กโตขึ้น ในผู้ใหญ่ไขสันหลังจะถูกดึงให้ยืดออกแม้ในการเคลื่อนไหวตัวปกติ ทำให้เกิดการเสียหายต่อไขสันหลังได้ในระยะยาวหากไม่ได้รับการรักษา ส่วนใหญ่พบร่วมกับภาวะกระดูกสันหลังโหว่ (spina bifida) อาจเป็นตั้งแต่กำเนิดเช่นที่พบใน tight filum terminale หรือเกิดจากอุบัติเหตุในภายหลังก็ได้

หมวดหมู่:ความผิดปกติของไขสันหลัง
พระราชพงศาวดาร ฉบับหมอบรัดเล

**พระราชพงศาวดาร ฉบับหมอบรัดเล** เป็นพงศาวดารสยามที่โรงพิมพ์หมอบรัดเลพิมพ์เผยแพร่ครั้งแรกในปี พ.ศ. 2407 เนื้อหาเริ่มตั้งแต่พระเจ้าอู่ทองสถาปนากรุงศรีอยุธยา จนจบความที่สิ้นรัชกาลสมเด็จพระเจ้ากรุงธนบุรี ต่อมาภรรยาและบุตรของหมอบรัดเลได้จัดพิมพ์ครั้งที่ 2 ในปี พ.ศ. 2434 โดยเพิ่มเนื้อหารัชสมัยพระบาทสมเด็จพระพุทธยอดฟ้าจุฬาโลกมหาราชจบที่เมืองทวายสวามิภักดิ์ในปี พ.ศ. 2334

## ประวัติ
พระราชพงศาวดารฉบับนี้ไม่มีบานแพนก จึงไม่ทราบว่าเรียบเรียงหรือชำระตั้งแต่เมื่อใด โรงพิมพ์หมอบรัดเลตีพิมพ์เอกสารนี้เผยแพร่ครั้งแรกในปี พ.ศ. 2407 จึงได้ชื่อว่า**พระราชพงศาวดาร ฉบับหมอบรัดเล** และเนื่องจากเป็นหนังสือ 2 เล่มจบ จึงเรียกเอกสารนี้ว่า**พระราชพงศาวดาร ฉบับพิมพ์ 2 เล่ม** ในคำนำระบุว่า "*[[พระยาศรีสุนทรโวหาร (ฟัก สาลักษณ)|พระศรีสุนทรโวหาร]]ได้ช่วยชำระดูสอบบ้าง เห็นว่าถูกต้องอยู่แล้ว*" และมีข้อความในคำให้การขุนหลวงหาวัดแทรกอยู่หลายช่วง จึงทราบว่ามีการชำระในรัชกาลที่ 4 ก่อนนำมาตีพิมพ์

นอกจากนี้ยังเคยเชื่อว่าสมเด็จพระพนรัตน วัดพระเชตุพน เป็นผู้ชำระ จึงได้อีกชื่อหนึ่งว่า**พระราชพงศาวดาร ฉบับสมเด็จพระพนรัตน์** แต่เมื่อเปรียบเทียบกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ซึ่งเป็นต้นฉบับจริง พบว่าเนื้อหาตั้งแต่รัชสมัยสมเด็จพระเจ้าอยู่หัวบรมโกศถึงต้นรัชสมัยสมเด็จพระเจ้ากรุงธนบุรีต่างกันมาก จึงทราบว่าไม่ใช่ฉบับเดียวกัน แต่มีการนำฉบับหมอบรัดเลมาตีพิมพ์เผยแพร่โดยระบุว่าเป็น**ฉบับสมเด็จกรมพระปรมานุชิตชิโนรส**บ้าง เป็น**ฉบับสมเด็จพระพนรัตน์ วัดพระเชตุพน**บ้าง

สมเด็จพระเจ้าบรมวงศ์เธอ กรมพระยาดำรงราชานุภาพ ทรงระบุใน**ตำนานหนังสือพระราชพงศาวดาร** (พิมพ์รวมในพระราชพงศาวดาร ฉบับพระราชหัตถเลขา) ว่าหนังสือนี้พิมพ์แพร่หลายมากจนเข้าใจกันว่าพระราชพงศาวดารกรุงศรีอยุธยามีแต่ฉบับนี้ฉบับเดียว

## อ้างอิง
; เชิงอรรถ

;บรรณานุกรม

*  [พิมพ์แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก)]
* 
* 
* 
*  [วิทยานิพนธ์หลักสูตรปริญญาอักษรศาสตรมหาบัณฑิต สาขาวิชาประวัติศาสตร์เอเชียตะวันออกเฉียงใต้ ภาควิชาประวัติศาสตร์ บัณฑิตวิทยาลัย มหาวิทยาลัยศิลปากร]

หมวดหมู่:พงศาวดารไทย
หมวดหมู่:แดน บีช บรัดเลย์
เมื่อวาน (เวลา)

**เมื่อวาน** มีความหมายตามอักษรหมายถึง วันก่อนวันนี้หน่ึ่งวัน แต่นอกจากนี้อาจใช้เปรียบเทียบถึงช่วงเวลาหรือเวลาก่อนหน้านั้นได้ มักใช้กับความทรงจำที่ยังมีผู้จดจำได้ (living memory)

## การเรียนรู้และภาษา
มโนทัศน์ "เมื่อวาน" "วันนี้" และ "พรุ่งนี้" อยู่ในบรรดามโนทัศน์เวลาสัมพัทธ์แรก ๆ ที่ทารกได้เรียน ในภาษา มีนามหรือคุณศัพท์สำหรับ "เมื่อวาน" เด่นชัดในแทบทุกภาษา แม้ภาษาที่มีคำศัพท์กำกวมอาจมีวิธรอื่นแยกแยะอดีตอันใกล้และอนาคตอันใกล้อีก "เมื่อวาน" ยังเป็นคำโดยสัมพัทธ์และมโนทัศน์ในไวยากรณ์และวากยสัมพันธ์ด้วย

## อ้างอิง

หมวดหมู่:อดีต
หมวดหมู่:วัน
เมื่อวาน

**เมื่อวาน** อาจหมายถึง
* เมื่อวาน (เวลา), วันก่อนหน้านี้หนึ่งวัน หรือใช้โดยเปรียบเทียบหมายถึงอดีต
* เมื่อวาน (เพลง), ซิงเกิลของปราโมทย์ ปาทาน ออกเมื่อปี 2560
นิกกี เฮลีย์

**นิมรตา นิกกี  เฮลีย์** (สกุลเดิม: **รันธาวา**, 20 มกราคม 2515)  เป็นอดีตเอกอัครราชทูตสหรัฐอเมริกาประจำสหประชาชาติคนที่ 29  เธอเคยดำรงตำแหน่งประธานคณะมนตรีความมั่นคงแห่งสหประชาชาติ ใน พ.ศ. 2560 และ พ.ศ. 2561  เธอเคยดำรงตำแหน่งผู้ว่าการรัฐเซาท์แคโรไลนาคนที่ 116 และสมาชิกสภาผู้แทนราษฎรรัฐเซาท์แคโรไลนา เฮลีย์เป็นผู้ว่าการหญิงคนแรกของรัฐเซาท์แคโรไลนา และเป็นชาวอเมริกันเชื้อสายอินเดียคนที่ 2 ที่ดำรงตำแหน่งผู้ว่าการรัฐในสหรัฐ ถัดจากบ็อบบี จินดาล ซึ่งเป็นสมาชิกพรรคริพับลิกันเช่นกัน

ระหว่างการรณรงค์หาเสียงเลือกตั้งประธานาธิบดีสหรัฐ พ.ศ. 2555 มิตต์ รอมนีย์ ผู้สมัครรับเลือกตั้งเป็นประธานาธิบดีจากพรรคริพับลิกันมองว่า เฮลีย์มีคุณสมบัติเหมาะสมที่จะเป็นผู้สมัครรับเลือกตั้งในตำแหน่งรองประธานาธิบดีคู่กับเขา แต่เฮลีย์กล่าวว่าเธอจะปฏิเสธข้อเสนอใด ๆ ก็ตาม เนื่องจากดำรงตำแหน่งผู้ว่าการรัฐอยู่ เธอเป็นตัวแทนพรรคริพับลิกันในการแถลงตอบโต้คำแถลงนโยบายประจำปีของประธานาธิบดีบารัก โอบามา เมื่อวันที่ 12 มกราคม พ.ศ. 2559 ต่อมาเมื่อวันที่ 23 พฤศจิกายน พ.ศ. 2559 ว่าที่ประธานาธิบดีดอนัลด์ ทรัมป์ ได้เสนอชื่อเฮลีย์เป็นเอกอัครราชทูตสหรัฐประจำสหประชาชาติ ซึ่งเธอตกลงรับตำแหน่ง เฮลีย์ได้รับความเห็นชอบจากวุฒิสภาด้วยมติเสียงข้างมาก 96 ต่อ 4 และได้สาบานตนเมื่อวันที่ 25 มกราคม พ.ศ. 2560 ในปี พ.ศ. 2559 นิตยสาร *[[ไทม์]]* ได้จัดเฮลีย์เป็นหนึ่งใน "บุคคลผู้ทรงอิทธิพลมากที่สุด 100 คนแรก"

ในฐานะเอกอัครราชทูตสหรัฐประจำสหประชาชาติ เฮลีย์ได้ยืนยันความตั้งใจของสหรัฐที่จะใช้กำลังทหารเพื่อตอบโต้การทดลองขีปนาวุธของเกาหลีเหนือต่อไปในช่วงวิกฤตการณ์เกาหลีเหนือ พ.ศ. 2560 การปฏิบัติหน้าที่เอกอัครราชทูตของเฮลีย์เป็นที่จับตามองในระดับสูง ซึ่งถือเป็นเรื่องไม่ธรรมดาสำหรับผู้ดำรงตำแหน่งเอกอัครราชทูตประจำสหประชาชาติ โดยมีสื่อบางสื่อคาดการณ์ว่าเธออาจได้เป็นรัฐมนตรีว่าการกระทรวงการต่างประเทศสหรัฐในอนาคต

ต่อมา เธอได้ประกาศลาออกจากตำแหน่งมีผลทันทีในวันที่ 31 ธันวาคม 2561

## อ้างอิง

หมวดหมู่:นักการเมืองอเมริกัน
หมวดหมู่:บุคคลจากรัฐเซาท์แคโรไลนา
หมวดหมู่:ชาวอเมริกันเชื้อสายอินเดีย
หมวดหมู่:ประธานคณะมนตรีความมั่นคงแห่งสหประชาชาติ
หมวดหมู่:บุคคลที่ยังมีชีวิตอยู่
หมวดหมู่:พรรคริพับลิกัน (สหรัฐ)
หมวดหมู่:นักบัญชีชาวอเมริกัน
เบรียนทซ์

**เบรียนทซ์** () เป็นหมู่บ้านและเทศบาลในรัฐแบร์นของประเทศสวิตเซอร์แลนด์ ตั้งอยู่ทางตะวันออกติดกับทะเลสาบเบรียนทซ์ จากหมู่บ้านแห่งนี้สามารถมองเห็นทิวเขาชวาทซ์ฮอร์นซึ่งตั้งอยู่ทางทิศใต้ของหมู่บ้านได้ บริเวณนี้ปรากฎการตั้งรกรากมาตั้งแต่ยุคหินใหม่และยุคสัมฤทธิ์ ซึ่งในศตวรรษที่ 5 ก่อนคริสต์ศักราช ชาวเคลต์ได้เข้ามาตั้งถิ่นฐานในหุบเขาแอลป์บริเวณริมแม่น้ำโรน แม่น้ำไรน์ และแม่น้ำดานูบ ต่อมาในคริสต์ศตวรรษที่ 1 ชาวโรมันก็ได้พิชิตดินแดนในแถบนี้และเข้าตั้งถิ่นฐาน อย่างไรก็ตาม อารยธรรมของโรมันในแถบนี้ได้ถูกทำลายลงโดยชนอลามันน์ในปีค.ศ. 260 และชนอลามันได้เข้ามาตั้งถิ่นฐานราวปี ค.ศ. 450 ชื่อหมู่บ้านแห่งนี้ปรากฎอยู่ในเอกสารครั้งแรกในปี 1146 ในชื่อว่า *Briens*

## อ้างอิง

หมวดหมู่:สถานที่ที่มีประชากรในรัฐแบร์น
หมวดหมู่:เทศบาลในรัฐแบร์น
เครอดูว์ว็อง

**เครอดูว์ว็อง** () เป็นหน้าผาธรรมชาติที่มีลักษณะเป็นรูปครึ่งวงกลมกว้างราว 1.4 กิโลเมตรและลึก 150 เมตร เกิดขึ้นจากการกัดกร่อนของกระแสธารน้ำแข็งในอดีต ตั้งอยู่ในรัฐเนอชาแตล ประเทศสวิตเซอร์แลนด์ ตั้งอยู่บริเวณทิวเขาเลอโซเลีย (Le Soliat) ทางตะวันตกของทะเลสาบเนอชาแตล ส่วนยอดของเครอดูว์ว็องสามารถเข้าถึงได้ทั้งโดยรถยนต์หรือโดยการเดินเท้า

หมวดหมู่:สถานที่ท่องเที่ยวในประเทศสวิตเซอร์แลนด์
หมวดหมู่:ธรณีสัณฐานในประเทศสวิตเซอร์แลนด์
ธารน้ำแข็งอาเล็ทช์

300px|thumb|ธารน้ำแข็งอาเล็ทช์
**ธารน้ำแข็งอาเล็ทช์** () หรือ **มหาธารน้ำแข็งอาเล็ทช์** () เป็นธารน้ำแข็งที่ใหญ่ที่สุดในเทือกเขาแอลป์ ตั้งอยู่ในรัฐวาเล ประเทศสวิตเซอร์แลนด์ ธารน้ำแข็งนี้มีความยาวราว 23 กิโลเมตร มีปริมาตรราว 15.4 ลูกบาศก์กิโลเมตร และกินพื้นที่กว่า 81.7 ตารางกิโลเมตร ตัวธารน้ำแข็งมีความกว้างราว 940 เมตร ธารน้ำแข็งนี้ไหลจากระดับ 4,160 เมตรลงมาสู่ระดับ 1,650 เมตรเหนือระดับน้ำทะเล ธารน้ำแข็งอาเล็ทช์และหุบเขาโดยรอบได้รับการขึ้นทะเบียนเป็นมรดกโลกทางธรรมชาติโดยยูเนสโก

ธารน้ำแข็งแห่งนี้เกิดขึ้นจากการบรรจบกัน ณ ระดับความสูง  4,160 เมตรเหนือระดับน้ำทะเลของธารน้ำแข็งขนาดย่อย 4 สาย อันได้แก่:
* **โกรเซอร์อาเล็ทช์เฟียร์น** (Grosser Aletschfirn) ทางตะวันตก จากอาเล็ทช์ฮอร์น (Aletschhorn) และไดรเอ็คฮอร์น (Dreieckhorn)
* **ยุงเฟราเฟียร์น** (Jungfraufirn) ทางตะวันตกเฉียงเหนือ จากเขายุงเฟรา (Jungfrau)
* **เอวิชชเนเฟ็ลท์** (Ewigschneefäld) ทางเหนือ จากเขาเมินช์ (Mönch)
* **กรือเน็คเฟียร์น** (Grüneggfirn) ทางตะวันออก จากกรือเน็คฮอร์น (Grünegghorn)
หมวดหมู่:สถานที่ท่องเที่ยวในประเทศสวิตเซอร์แลนด์
หมวดหมู่:แหล่งมรดกโลกในประเทศสวิตเซอร์แลนด์
อาเล็ท
คุกกี้เสี่ยงทาย

**คุกกี้เสี่ยงทาย** () เป็นคุกกี้ที่กรอบและมีรสหวาน คุกกี้ส่วนใหญ่ทำมาจากแป้ง, น้ำตาล, วานิลลา และ น้ำมันงา โดยภายในจะบรรจุกระดาษชิ้นเล็ก ๆ คำว่า"เสี่ยงทาย"เป็นคำพังเพยหรือคำพยากรณ์ที่ดูคลุมเครือ ข้อความข้างในยังอาจจะรวมถึงวลีในภาษาจีนที่มีการแปล หรือมีหมายเลขนำโชค ซึ่งใช้เป็นหมายเลขสลากกินแบ่งบ้างตัว แม้คุกกี้เสี่ยงทายจะเสิร์ฟในภัตตาคารอาหารจีน และรับประทานพร้อมกับชา แต่คุกกี้เสี่ยงทายไม่ได้มีต้นกำเนิดมาจากประเทศจีน ต้นกำเนิดของคุกกี้เสี่ยงทายที่แท้จริงนั้นมาจากภัตตาคารจีนแห่งหนึ่งในซานฟรานซิสโก รัฐแคลิฟอร์เนีย ประเทศสหรัฐอเมริกา ในช่วงต้นคริสต์ศตวรรษที่ 20

## ที่มา
thumb|right|คุกกี้เสี่ยงทายที่ถูกเปิดแล้ว
ย้อนกลับไปในศตวรรษที่ 19 คุกกี้นั้นมีความเหมือนกับคุกกี้เสี่ยงทายในปัจจุบัน ถูกทำขึ้นใน เกียวโต ประเทศญี่ปุ่น และมีวัดญี่ปุ่นที่มีการจัดประเพณีที่เกี่ยวกับการสุ่มโชคชะตา เรียกว่าโอะมิกุจิ ในรูปแบบคุกกี้ของญี่ปุ่นนั้นจะมีความแตกต่างและความหลากหลาย มันจะมีขนาดใหญ่กว่าเล็กน้อย ทำมาจากแป้งที่มีสีออกเข้มๆ ซึ่งในแป้งจะมีงา และมีมิโซะค่อนข้างที่จะมีมากกว่าวานิลลาและเนย มันจะมีการเสี่ยงทายในคุกกี้ อย่างไรก็ตาม กระดาษชิ้นเล็กๆจะถูกยึดเข้ากับส่วนโค้งของคุกกี้ แทนที่จะใส่ไว้ในช่องว่างของคุกกี้ คุกกี้ชนิดนี้เรียกว่า**ซึจิอุระเซ็มเบ(辻占煎餅)** และยังคงขายในบางพื้นที่ของประเทศญี่ปุ่น โดยเฉพาะอย่างยิ่งใน เมืองคะนะซะวะ จังหวัดอิชิกะวะ นอกจากนี้ยังมีขายในละแวกเดียวกันที่ ศาลเจ้าฟุชิมิอินะริ ในเกียวโต

## รอบโลก
คุกกี้เสี่ยงทาย เป็นขนมของอเมริกา มีการเสิร์ฟในภัตตาคารอาหารจีนในบราซิล, แคนาดา, ฝรั่งเศส, อินเดีย, อิตาลี, เม็กซิโก, สหราชอาณาจักร และในประเทศอื่นๆ ในประเทศเปรูมีการเสริฟพร้อมกับชิฟา

## อ้างอิง

* ทีมบรรณาธิการ Sanook.com (2560). "ความเชื่อเรื่อง คุกกี้เสี่ยงทาย (Fortune Cookie)". *sanook! ทำนายทายทัก*, สืบค้นเมื่อ 31 ธันวาคม 2560.

หมวดหมู่:คุกกี้
หมวดหมู่:สิ่งประดิษฐ์ของสหรัฐ
หมวดหมู่:อาหารอเมริกัน
หมวดหมู่:โชค
เฟียช

**เฟียช** () เป็นหมู่บ้านขนาดเล็กในรัฐวาเล ประเทศสวิตเซอร์แลนด์ รายได้หลักของหมู่บ้านแห่งนี้มาจากการท่องเที่ยว เนื่องจากเป็นที่ตั้งของสถานีกระเช้าลอยฟ้าขึ้นสู่เขตคุ้มครองยุงเฟรา-อาเล็ทช์ ซึ่งเป็นแหล่งมรดกโลกโดยยูเนสโก กระเช้าลอยฟ้าจากหมู่บ้านนี้เชื่อมต่อสถานีซึ่งตั้งอยู่บนเขาเอ็กกิสฮอร์น ณ ระดับความสูง 2,870 เมตรเหนือระดับน้ำทะเล ซึ่งจากสถานีสามารถมองเห็นธารน้ำแข็งอาเล็ทช์ซึ่งใหญ่ที่สุดในเทือกเขาแอลป์

## อ้างอิง

หมวดหมู่:เมืองในประเทศสวิตเซอร์แลนด์
เถิง ลี่หมิง

**จอยซ์ แทง** หรือ **เถิง ลี่หมิง**/ **ถัง หล่าย เหม่ง**  ภาษากวางตุ้ง (; ชื่อภาษาอังกฤษ: Joyce Tang Lai-ming)

## ประวัติ
เถิง ลี่หมิง เกิดเมื่อวันที่ 20 มกราคม พ.ศ. 2519 ที่ฮ่องกง เป็น นักแสดงหญิงชาวฮ่องกง ภายใต้สังกัดของทีวีบี Television Broadcasts Limited (TVB) เธอได้เข้าสู่วงการบันเทิงโดยการเข้าประกวด New Talent Singing Awards ในปี 1995  เธอเป็นที่รู้จักดีของผู้ชมจากบทบาท Chan Sam Yun จากละครเรื่อง Armed Reaction  และบทบาท เกาเจียเป่า (Coco) จากละคร แม่ผัวจอมเฮี้ยบกับสะใภ้ซุ่มซ่าม Wars of In-Laws II ในปี 2008

## ชีวิตส่วนตัว
จอยซ์เริ่มคบหากับ Marco Ngai (เว่ย จุ้นเจี๋ย) ตั้งแต่ปี 1998 และทั้งคู่ได้เลิกราความสัมพันธ์ 9 ปี ในปี 2008
เมื่อวันที่ 7 ธันวาคม 2013 จอยซ์ได้เข้าพิธีแต่งงานกับ Matthew Chu (จู เจี้ยนคุน) ผู้บริหารแคนนอน โดยงานแต่งงานจัดขึ้นที่ อ.เกาะสมุย ประเทศไทย

### รางวัลที่ได้รับ
**เถิง ลี่หมิง** ได้รับรางวัล My Top 10 Favourite Characters จากละครเรื่อง Armed Reaction IV  
และ รางวัล นักแสดงสมทบหญิงยอดเยี่ยม  TVB Malaysia Starlight Gala Awards 2016  ในบทบาท "เป่าซิน"  จากละครเรื่อง House Of Spirits 2016

### ผลงานละคร

=แหล่งข้อมูลอื่น=
*  Weibo ของ เถิง ลี่หมิง
* แฟนเพจ Joyce Tang 滕麗名
* Instagram ของ เถิง ลี่หมิง
* ในที่สุดวันนี้ก็มาถึง Joyce Tang เถิงลี่หมิง กับการกลับมาเป็นนางเอกเต็มตัวอีกครั้ง
*  นักแสดงสาว Joyce Tang เถิงลี่หมิง เจ้าสาวเกาะสมุย
* ดาราฮ่องกงปลายยุค 90 Joyce Tang
* เว่ยจุ้นเจี๋ย กำลังจะแต่งงาน หลังเลิกกับเถิงลี่หมิง

หมวดหมู่:นักแสดงหญิงชาวฮ่องกง
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:นักแสดงภาพยนตร์หญิงชาวฮ่องกง
หมวดหมู่:นักแสดงทีวีบี
โมโตมุ โทริยามะ

**โมโตมุ โทริยามะ** () เป็นนักผลิตวิดีโอเกมชาวญี่ปุ่น เขาทำงานกับสแควร์เอนิกซ์มาตั้งแต่ ค.ศ. 1994 และมีผลงานแรกกับการสร้างฉากคัตซีนในเกม ไฟนอลแฟนตาซี VII หลังจากนั้นโทะริยะมะก็เริ่มผลิตเกมด้วยตัวเองเช่น ไฟนอลแฟนตาซี X-2 และทำเช่นนี้เรื่อยมากับเกมระดับใหญ่ อาทิ ไฟนอลแฟนตาซี XIII ไฟนอลแฟนตาซี XIII-2 และ ไลท์นิ่งรีเทิร์น ไฟนอลแฟนตาซี XIII นอกจากนี้ เขามีกลุ่มนักเขียนบทเป็นของตัวเองที่บริษัทมาตั้งแต่ ค.ศ. 2003 ปัจจุบันเขากำลังผลิตเกม โมบิอัส ไฟนอลแฟนตาซี โทะริยะมะเป็นหนึ่งในสมาชิกของสแควร์เอนิกซ์หน่วยที่ 1 และเป็นหนึ่งในคณะกรรมการที่คอยตรวจผลงานของแฟรนไชส์ไฟนอลแฟนตาซีโดยรวม

## อ้างอิง

หมวดหมู่:ไฟนอลแฟนตาซี
หมวดหมู่:ไฟนอลแฟนตาซี XIII
หมวดหมู่:ผู้กำกับวิดีโอเกมชาวญี่ปุ่น
เลกีโอนค็อนดอร์

**เลกีโอนค็อนดอร์** (; "หน่วยทหารนกแร้ง") เป็นหน่วยทหารที่ประกอบไปด้วยบุคลากรทหารจากกองทัพอากาศและกองทัพบกของนาซีเยอรมนี ซึ่งได้ปฏิบัติหน้าที่ให้กับฝ่ายชาตินิยมในช่วงระหว่างสงครามกลางเมืองสเปน เมื่อเดือนกรกฎาคม ค.ศ. 1936 ถึง เดือนมีนาคม ค.ศ. 1939 เลกีโอนค็อนดอร์ได้ทำการพัฒนายุทธวิธีในการทิ้งระเบิดซึ่งได้ถูกนำมาใช้อย่างแพร่หลายในสงครามโลกครั้งที่สองที่กำลังจะเกิดขึ้นในไม่ช้า การทิ้งระเบิดที่เกร์นิกาเป็นปฏิบัติการที่น่าอัปยศมากที่สุดที่ถูกกระทำโดยเลกีโอนค็อนดอร์ ฮูโก ชแปร์เลอ เป็นผู้บัญชาการคอยสั่งการขบวนการหน่วยเครื่องบินรบ และวิลเฮ็ล์ม ริทเทอร์ ฟ็อน โทมา (Wilhelm Ritter von Thoma) เป็นผู้บัญชาการคอยสั่งการกองกำลังทางภาคพื้นดิน

หมวดหมู่:นาซีเยอรมนี
หมวดหมู่:สเปนภายใต้การนำของฟรังโก
หมวดหมู่:สงครามกลางเมืองสเปน
Tonight's The Night คืนสำคัญ

**Tonight's The Night คืนสำคัญ** เป็นรายการเลตไนต์ทอล์กโชว์ทางสถานีวิทยุโทรทัศน์ไทยทีวีสีช่อง 3 ออกอากาศเทปแรกวันที่ 5 มีนาคม พ.ศ. 2559 เป็นรูปแบบรายการสดครั้งแรกในทุกค่ำคืนวันเสาร์ เวลา 23.30 - 00.30 น. ออกอากาศหลังจบรายการ ข่าว 3 มิติ สร้างโดย บริษัท เน็ก แอนด์ เดอะ ซิตี้ จำกัด (NAKE AND THE CITY CO., LTD.) โดยออกอากาศเทปสุดท้ายของรายการไปเมื่อวันที่ 30 ธันวาคม พ.ศ. 2560 โดย เกตุเสพย์สวัสดิ์ ปาลกะวงศ์ ณ อยุธยา ซึ่งเมื่อก่อนรายการนี้ถ่ายทอดสดทุกคืนวันเสาร์ โดยเริ่มสดครั้งแรกตั้งแต่วันที่ 5 มีนาคม - 27 สิงหาคม 2559 (ยกเว้นวันที่ 16 เมษายน 2559 เนื่องจากวันดังกล่าวเป็นการบันทึกเทป) และหลังจากนั้นได้เปลี่ยนจากการถ่ายทอดสดเป็นการบันทึกเทปแทนตั้งแต่วันที่ 3 กันยายน 2559 - 30 ธันวาคม 2560

## รูปแบบและเนื้อหาของรายการ
รายการนี้จะอยู่ภายใต้คอนเซ็ปต์ “คืนสำคัญ ของคนสำคัญ” ซึ่งเจ้าตัวต้องใช้ทักษะการดำเนินรายการหลายอย่างที่สั่งสมมานาน กว่าจะออกมาเป็นรายการ เพื่อสร้างรอยยิ้มและเสียงหัวเราะตลอด 60 นาที ของคุณผู้ชมในคืนวันเสาร์

## รายชื่อแต่ละเทปที่ออกอากาศ
### พ.ศ. 2559

### พ.ศ. 2560

## อ้างอิง

## แหล่งข้อมูลอื่น
* Official Fanpage nanake555
* TONIGHT'S THE NIGHT 

หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์ช่วงเลตไนต์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2559
หมวดหมู่:รายการทอล์กโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2560
ผู้อำนวยการสำนักข่าวกรองกลาง (สหรัฐ)

**ผู้อำนวยการสำนักข่าวกรองกลาง** () เป็นตำแหน่งที่จัดตั้งขึ้นตามประมวลกฎหมายสหรัฐ ลักษณะ 50 มาตรา 3036 () เพื่อบังคับบัญชาสำนักข่าวกรองกลางซึ่งเป็นหน่วยงานหนึ่งของประชาคมข่าวกรองสหรัฐ

ผู้อำนวยการฯ ได้รับการยกฐานะขึ้นเสมอรัฐมนตรี ตั้งแต่เดือนกุมภาพันธ์ พ.ศ. 2560 จนกระทั่งโจ ไบเดิน เข้ารับตำแหน่งประธานาธิบดีใน พ.ศ. 2564

ผู้อำนวยการฯ ขึ้นตรงต่อผู้อำนวยการข่าวกรองแห่งชาติ และมีผู้ช่วย คือ รองผู้อำนวยการสำนักข่าวกรองกลาง ผู้อำนวยการฯ อาจเป็นพลเรือนหรือทหารจากกองทัพสหรัฐก็ได้ โดยมาจากการเสนอชื่อของประธานาธิบดีตามคำแนะนำของผู้อำนวยการสำนักข่าวกรองแห่งชาติ และต้องได้รับการรับรองด้วยคะแนนเสียงข้างมากของวุฒิสภา

## อ้างอิง


หมวดหมู่:สำนักข่าวกรองกลาง
อีนโนเคนตี สโมคตูนอฟสกี

**อีนโนเคนตี มีไคโลวิช สโมคตูนอฟสกี** () เป็นนักแสดงชายชาวโซเวียตที่รับการยกย่องให้เป็น "ราชาแห่งนักแสดงโซเวียต" เขาได้รับรางวัล ศิลปินของประชาชนสหภาพโซเวียต ในปี 1974 และ วีรชนแรงงานแห่งสังคมนิยม ในปี 1990
## ผลงานการแสดง
[thumb|สโมคตูนอฟสกี ในบท แฮมเลต ร่วมกับ [Anastasiya Vertinskaya ที่ไปรษณียากรของสหภาพโซเวียตในปี 1966]]
* 1956 *Soldiers* ในบท *Farber*
* 1957 *Storm* ในบท *Muromtsev*
* 1959 *[[The Unsent Letter]]* ในบท *Konstantin Sabinine*
* 1961 *[[เดียวิทเดนย์โอดโนโกโกดา]]* ในบท *Ilya Kulikov*
* 1964 *[[แฮมเลต (ภาพยนตร์ พ.ศ. 2507)|แฮมเลต]]* ในบท *[[แฮมเลต]]*
* 1966 *[[Beware of the Car]]* ในบท *Yury Detochkin*
* 1969 *[[ไชคอฟสกี (ภาพยนตร์)|ไชคอฟสกี]]* ในบท *[[ปิออตร์ อิลิช ไชคอฟสกี]]*
* 1979 *[[Moscow Does Not Believe in Tears]]* ในบท сameo appearance
* 1983 *[[Two under one umbrella]]* ในบท *Till*
* 1993 *[[I Wanna Go to America (1993 film)|I Wanna Go to America]]* ในบท *writer*
* 1994 *[[Enchanted (1994 film)|Enchanted]]* ในบท *taster*
* 1997 *[[Dandelion Wine (film)|Dandelion Wine]]* ในบท *colonel Frehley*

## แหล่งข้อมูลอื่น

* 
* Smoktunovsky's biography in ''The New York Times''.
*  Biography of Innokenti Smoktunovsky

หมวดหมู่:นักแสดงรัสเซีย
หมวดหมู่:ทหารชาวโซเวียตในสงครามโลกครั้งที่สอง
ผู้อำนวยการข่าวกรองแห่งชาติ

**ผู้อำนวยการข่าวกรองแห่งชาติ** () เป็นเจ้าหน้าที่ระดับรัฐมนตรีในรัฐบาลกลางสหรัฐ ซึ่งรัฐบัญญัติปฏิรูปข่าวกรองและป้องกันการก่อการร้าย 2004 กำหนดให้เป็นหัวหน้าประชาคมข่าวกรองสหรัฐ และคอยกำกับดูแลโครงการข่าวกรองระดับชาติ ทั้งยังเป็นที่ปรึกษาของประธานาธิบดีและเจ้าหน้าที่ฝ่ายบริหารในสภาความมั่นคงแห่งชาติกับสภาความมั่นคงของปิตุภูมิในประเด็นข่าวกรองที่เกี่ยวข้องกับความมั่นคงแห่งชาติ นอกจากนี้ ยังคอยทำบันทึกข่าวกรองลับจากหน่วยข่าวกรองทุกหน่วย ที่เรียก ย่อรายวันของประธานาธิบดี เสนอประธานาธิบดีทุกเช้า

ประธานาธิบดีจอร์จ ดับเบิลยู. บุช เพิ่มอำนาจให้แก่ตำแหน่งนี้ด้วยคำสั่งของฝ่ายบริหาร 13470 ลงวันที่ 30 กรกฎาคม ค.ศ. 2008 ซึ่งหลอมรวมอำนาจที่จะกำหนดเป้าหมายในการรวบรวมและวิเคราะห์ข่าวกรอง กำหนดนโยบายแบ่งปันข่าวกรองกับหน่วยงานต่างชาติ จ้างและปลดเจ้าหน้าที่ชั้นผู้ใหญ่ในฝ่ายข่าวกรอง นอกเหนือไปจากเรื่องอื่น ๆ อนึ่ง คำสั่งนโยบายประธานาธิบดี 19 ลงวันที่ 10 ตุลาคม 2012 ของประธานาธิบดีบารัก โอบามา ได้เพิ่มเติมความรับผิดชอบของตำแหน่งนี้ให้รวมถึงการคุ้มครองแหล่งข่าวกรองและเบาะแสภายในประชาคมข่าวกรอง

ประมวลกฎหมายสหรัฐ ลักษณะ 50 มาตรา 3026 ระบุว่า ในพฤติการณ์ทั่วไป ผู้อำนวยการข่าวกรองแห่งชาติ หรือรองผู้อำนวยการใหญ่ข่าวกรองแห่งชาติ ควรมาจากเจ้าพนักงานชั้นสัญญาบัตรแบบประจำการในกองทัพสหรัฐ หรือเป็นผู้ผ่านการฝึกหรือมีประสบการณ์เกี่ยวกับกิจกรรมข่าวกรองของทหาร การแต่งตั้งผู้อำนวยการนั้นเป็นอำนาจของประธานาธิบดี ซึ่งต้องให้วุฒิสภารับรองอีกชั้นหนึ่ง และผู้อำนวยการจะอยู่ในตำแหน่งตามอัธยาศัยของประธานาธิบดี

## อ้างอิง



หมวดหมู่:คณะรัฐมนตรีสหรัฐ
หมวดหมู่:หน่วยสืบราชการลับสหรัฐ
จอมพลเรือ (ประเทศไทย)

**จอมพลเรือ** เป็นยศทหารชั้นสูงสุดของกองทัพเรือไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) และจอมพลอากาศ (ทหารอากาศ) โดยเป็นยศสูงกว่าพลเรือเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศจอมพล จอมพลเรือ จอมพลอากาศ) ตำแหน่งนี้ได้รับการก่อตั้งขึ้นใน พ.ศ. 2431 ซึ่งตรงกับรัชสมัยสมเด็จพระจุลจอมเกล้าเจ้าอยู่หัว

## รายพระนามจอมทัพเรือไทย
พระมหากษัตริย์ไทยทรงดำรงตำแหน่ง จอมทัพไทย ดำรงพระยศจอมพลเรือ

## รายพระนามและรายนามจอมพลเรือ

## ธงหมายยศ

ไฟล์:Flag Siamese Admiral of the Fleet (1910-1936).svg|ธงหมายยศจอมพลเรือสยาม(พ.ศ. 2453 - พ.ศ. 2479)
ไฟล์:Flag Siamese Admiral of the Fleet (1936-1956).svg|alt=ธงหมายยศจอมพลเรือสยาม(พ.ศ. 2479-พ.ศ. 2499)|ธงหมายยศจอมพลเรือสยาม(พ.ศ. 2479 - พ.ศ. 2499)
ไฟล์:Flag Thai Admiral of the Fleet (1956-1979).svg|ธงหมายยศจอมพลเรือไทย(พ.ศ. 2499 - พ.ศ. 2522)


## อ้างอิง

หมวดหมู่:ยศทหารไทย
หมวดหมู่:จอมพลเรือ
หมวดหมู่:จอมพลเรือชาวไทย
หมวดหมู่:นายทหารห้าดาว
ผู้บริหารการธุรกิจขนาดเล็ก

**ผู้บริหารการธุรกิจขนาดเล็ก** () เป็นหัวหน้าการธุรกิจขนาดเล็กในรัฐบาลกลางสหรัฐ ประธานาธิบดีบารัก โอบามา ประกาศในเดือนมกราคม ค.ศ. 2012 ว่า จะยกสถานะตำแหน่งนี้ขึ้นสู่คณะรัฐมนตรี ตามที่เคยเป็นมาในช่วงประธานาธิบดีบิล คลินตัน

## อ้างอิง


หมวดหมู่:รัฐบาลกลางสหรัฐ
หมวดหมู่:คณะรัฐมนตรีสหรัฐ
ผู้อำนวยการสำนักคุ้มครองสิ่งแวดล้อมสหรัฐ

**ผู้อำนวยการสำนักคุ้มครองสิ่งแวดล้อมแห่งสหรัฐ** เป็นหัวหน้าหน่วยงานคุ้มครองสิ่งแวดล้อมของรัฐบาลกลางสหรัฐฯ และด้วยเหตุนี้จึงต้องรับผิดชอบในการบังคับใช้กฎหมายเกี่ยวกับอากาศและน้ำสะอาดของประเทศ ตลอดจนกฎเกณฑ์ด้านสิ่งแวดล้อมอื่น ๆ อีกมากมาย ผู้บริหารจะได้รับการเสนอชื่อโดยประธานาธิบดีของสหรัฐอเมริกาและต้องได้รับการรับรองโดยการลงคะแนนเสียงของวุฒิสภา สำนักงานผู้บริหารของหน่วยงานคุ้มครองสิ่งแวดล้อมก่อตั้งขึ้นในปีพ. ศ. 2513 ตามกฎหมายที่ร่างขึ้นมาเพื่อจัดตั้งหน่วยงาน

ผู้อำนวยการฯ EPA เทียบเท่าตำแหน่งรัฐมนตรี โดยเข้าร่วมประชุมกับประธานาธิบดีและรองประธานาธิบดีและรัฐมนตรีกระทรวงอื่นๆอีก 15 คน นับตั้งแต่ช่วงปลายทศวรรษ 1980 เป็นต้นมา มีการเคลื่อนไหวเพื่อให้ตำแหน่งผู้อำนวยการของสำนักคุ้มครองสิ่งแวดล้อมแห่งสหรัฐฯ มีตำแหน่งเป็นรัฐมนตรีจึงทำให้สำนักคุ้มครองสิ่งแวดล้อมสหรัฐเป็นกระทรวงที่ 16 เพื่อรับมือกับนโยบายด้านสิ่งแวดล้อม ผู้อำนวยการ EPA มีศักดิ์เทียบเท่ากับตำแหน่งรัฐมนตรีว่าการกระทรวงสิ่งแวดล้อมในประเทศอื่น ๆ 

ผู้บริหารปัจจุบันของหน่วยงานคุ้มครองสิ่งแวดล้อมคือ Scott Pruitt วันที่ 17 กุมภาพันธ์ 2017
หมวดหมู่:สำนักคุ้มครองสิ่งแวดล้อมสหรัฐ
หมวดหมู่:คณะรัฐมนตรีสหรัฐ
การถ่างขยายหลอดเลือดหัวใจ

**การถ่างขยายหลอดเลือดหัวใจ** () เป็นหัตถการที่มิใช่การผ่าตัดใช้เพื่อรักษาการตีบแคบของหลอดเลือดหัวใจซึ่งพบในโรคหลอดเลือดหัวใจ เริ่มจากการเข้าถึงกระแสเลือดผ่านหลอดเลือดแดงต้นขาหรือข้อมือ แล้วใช้หลอดสวนหลอดเลือดหัวใจเพื่อดูหลอดเลือดทางภาพรังสีเอกซ์ หลังจากนั้น นักหทัยวิทยาปฏิบัติรักษาสามารถศัลยกรรมตกแต่งหลอดเลือดหัวใจ (coronary angioplasty) โดยใช้หลอดสวนบอลลูนซึ่งมีการสอดบอลลูนปล่อยลมเข้าไปในหลอดเลือดแดงที่อุดตันแล้วสูบลมเข้าเพื่อบรรเทาการตีบแคบ สามารถอุปกรณ์บางอย่างเช่น ดลวด (stent) เพื่อถ่างหลอดเลือดให้เปิด นอกจากนี้ หัตถการอื่น ๆ อีกจำนวนหนึ่งก็สามารถทำได้เช่นกัน

PCI ปฐมภูมิเป็นการใช้ PCI อย่างรีบด่วนมากในผู้ป่วยกล้ามเนื้อหัวใจตายเหตุขาดเลือด โดยเฉพาะอย่างยิ่งเมื่อมีหลักฐานหัวใจเสียหายรุนแรงบนภาพคลื่นไฟฟ้าหัวใจ (MI ชนิด ST ยก) นอกจากนี้ PCI ยังใช้ในผู้ป่วยหลังเกิดกล้ามเนื้อหัวใจขาดเลือดแบบอื่นหรืออาการปวดเค้นไม่เสถียร ซ่ึ่งมีความเสี่ยงสูงต่อการเกิดอาการเพิ่ม สุดท้าย PCI อาจใช้ในผู้ป่วยอาการปวดเค้นเสถียรโดยเฉพาะอย่างยิ่งหากใช้ยาควบคุมอาการได้ยาก PCI เป็นทางเลือดของการปลูกถ่ายทางเลี่ยงหลอดเลือดหัวใจ (coronary artery bypass grafting) ซึ่งเลี่ยงหลอดเลือดที่ตีบตันโดยใช้หลอดเลือดปลูกถ่ายจากตำแหน่งอื่นในร่างกาย ในบางกรณี (เช่น มีการอุดกั้นมาก หรือมีโรคพื้นเดิมเบาหวาน) CABG อาจให้ผลดีกว่า

ศัลยกรรมตกแต่งหลอดเลือดหัวใจริเริ่มครั้งแรกในปี 1977 โดยอันเดรอัส กรูเอนท์ซิกในประเทศสวิสเซอร์แลนด์

หมวดหมู่:หัตถการเกี่ยวกับหัวใจ
ออคเตียบร์

***ออคเตียบร์*** หรืออีกชื่อคือ ***Oktyabr': Desyat' dney kotorye potryasli mir*** () เป็นภาพยนตร์เงียบอิงประวัติศาสตร์ของสหภาพโซเวียต โดย เซียร์เกย์ ไอเซนสไตน์ และ กรีโกรี อะเลคซันดรอฟ โดยสร้างเพื่อเป็นการฉลองครบรอบ 10 ปี การปฏิวัติเดือนตุลาคม โดยภาพยนตร์เช้าฉายในชื่อ ***October*** ในสหภาพโซเวียต และตัดต่อและเข้าฉายในต่างประเทศในชื่อ ***Ten Days That Shook The World*** โดยตั้งชื่อตามหนังสือที่เกี่ยวกับการปฏิวัติที่โดงดังของ John Reed

## นักแสดง
* Nikolai Popov รับบท อะเลคซันดร์ เคเรนสกี
* Vasili Nikandrov รับบท วลาดีมีร์ เลนิน
* Lyaschenko รับบท Konovalov
* Chibisov รับบท Matvey Skobelev
* Boris Livanov รับบท Mikhail Tereshchenko
* Mikhalev รับบท Nikolai Kishkin
* Nikolai Podvoisky รับบท สมาชิกพรรคบอลเชวิค
* Smelsky รับบท Dmitry Verderevsky
* Eduard Tisse รับบท ทหารเยอรมัน
* Yuri Sazonov รับบท Munist

## อ้างอิง

## แหล่งข้อมูลอื่น
* 
* October: Ten Days That Shook the World  on MosFilm video channel with optional English subtitles
* 
* 
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
เขาเมินช์

**เมินช์** () เป็นภูเขาในเทือกเขาแอลป์ในประเทศสวิตเซอร์แลนด์ มีความสูง 4,107 เมตรเหนือระดับน้ำทะเล เขาเมินช์ตั้งอยู่กึ่งกลางระหว่างยุงเฟราย็อคกับเขาไอเกอร์ ด้านล่างทางตะวันตกเฉียงใต้ของภูเขาเมินช์เป็นธารน้ำแข็งขนาดใหญ่ชื่อว่าธารน้ำแข็งอาเล็ทช์

## อ้างอิง

ม
ปโตเลมี เอเปียน

thumb|ปโตเลมี เอเปียน
**ปโตเลมี เอเปียน** หรือที่เรียกว่า **เอเปียน** (กรีกโบราณ: Πτολεμαῖος Ἀπίων, ประสูติเมื่อ 150 หรือ 145 ปีก่อนคริสตกาล - 96 ปีก่อนคริสตกาล) เป็นผู้ปกครองหรือกษัตริย์เชื้อสายกรีกพระองค์สุดท้ายแห่งซิเรเน และเป็นสมาชิกของราชวงศ์ปโตเลมี โดยชื่อรองของพระองค์ชื่อ *เอเปียน* เป็นชื่อของแหล่งกำเนิดของชาวอียิปต์โบราณและอาจจะเป็นชื่อจากบรรพบุรุษของมารดา

พระองค์เป็นพระราชโอรสของเจ้าชายกรีกอียิปต์กษัตริย์ซิเรเนและต่อมากลายเป็นฟาโรห์แห่งอียิปต์คือ ปโตเลมีที่ 8 ฟิสคอน กับพระมเหสีพระองค์ที่สามของพระองค์ พระนางเอเรเน (เป็นสตรีชาวอียิปต์พื้นเมือง) พระปิตุลาของปโตเลมีคือฟาโรห์ปโตเลมีี่ 6 ฟิโลเมเธอร์ และพระปิตุจฉาของพระองค์คือเจ้าหญิงเชื้อสายกรีกแห่งอียิปต์และสมเด็จพระราชินีคือ พระนางคลีโอพัตราที่ 2 แห่งอียิปต์

## ดูเพิ่ม
* ซิเรเน
* รายพระนามพระมหากษัตริย์แห่งซิเรเน

## อ้างอิง
* Tacitus - Annals of Imperial Rome, Nero and his Helpers (xiv. 14-65)
* 

หมวดหมู่:ราชวงศ์ทอเลมี
เดเมตริอุส ผู้ยุติธรรม

**เดเมตริอุส ผู้ยุติธรรม** หรือ**ผู้ที่มีรูปงาม** (กรีกโบราณ: Δημήτριος ὁ Καλός, ปกครองระหว่าง 285 ปีก่อนคริสตกาล - 249 หรือ 250 ปีก่อนคริสตกาล) หรือที่รู้จักกันดีในแหล่งประวัติศาสตร์ทางประวัติศาสตร์สมัยใหม่เช่น **เดเมตริอุสแห่งซิเรเน** เป็นพระมหากษัตริย์แห่งซิเรเนในยุคสมัยเฮลเลนิสติก

## การขึ้นครองราชย์
thumb|พระนางเบเรนิซที่ 2
ไม่ค่อยมีใครรู้เรื่องพระองค์จนกระทั่ง 249 ปีก่อนคริสตกาล กษัตริย์มากัส กษัตริย์แห่งซิเรเน สิ้นพระชนม์ใน 249 หรือ 250 ปีก่อนคริสตกาล พระมเหสีม่ายของพระองค์คือผู้ที่มีอำนาจสูงสุดในซิเรเนคือพระนางอาพามาที่ 2 ซึ่งพระองค์เป็นพระนัดดาของพระองค์ ซึ่งเป็นลูกสาวของพี่สาวฝาแฝด พระนางสเตรโตนิซแห่งซีเรีย จากการอภิเษกสมรสของพระองค์กับกษัตริย์กรีกของอาณาจักรซิลิวซิด โดยอภิเษกสมรสกับแอนติคัสที่ 1 โซเตอร์

หลังพระนางอาพามาที่ 2 ได้ให้พระราชธิดาของพระองค์ พระนางเบเรนิซที่ 2 ทรงอภิเษกสมรสกับพระองค์ ทำให้พระองค์กลายเป็นกษัตริย์แห่งซิเรเนโดยปริยาย โดยหลังจากการอภิเษกสมรส ปโตเลมีที่ 2 แห่งอียิปต์ได้มาสู่ขอพระนางเบเรนิซไปอภิเษกสมรส เป็นพระราชินีแห่งอียิปต์ โดยให้พระองค์ครองราชย์เป็นกษัตรย์ซิเรนเแทน และทั้งสองพระองค์ไม่ได้มีพระราชโอรสและพระราชธิดาด้วยกันแม้พระองค์เดียว

## การสมรสครั้งแรกและบุตร
การอภิเษกสมรสครั้งแรกของพระองค์กับพระนางโอลิมเปียส ซึ่งเป็นขุนนางหญิงจากเมืองลาริสซา, ธิดาของขุนนางนามว่า โพลิคลีตัสแห่งลาริสซา แต่พระนางโอลิมเปียสอาจจะเสียชีวิตเมื่อ 249 ปีก่อนคริสต์ศักราช พระราชโอรสของพระองค์กับพระนางโอลิมเปียสคือ แอนติโกนัสที่ 3 โดซอน ซึ่งภายหลังจากการสิ้นพระชนม์ของ ฟิลิปที่ 5 แห่งมาซิโดเนีย เมื่อ 179 ปีก่อนคริสตกาล พระราชโอรสของพระองค์ได้ครองบัลลังก์เป็นกษัตริย์ของอาณาจักรมาซิโดเนีย

## ดูเพิ่ม
* ซิเรเน
* รายพระนามพระมหากษัตริย์แห่งซิเรเน

## ที่มา
* 
* 
* 
* 
* 
* 
* 
* 

## อ้างอิง

หมวดหมู่:พระมหากษัตริย์ซิเรเน
บีตวาซานาชูโซเวียตสคูยูอูคราอีนู

***บีตวาซานาชูโซเวียตสคูยูอูคราอีนู*** ( ***Bitva za nashu Sovetskuyu Ukrainu*** แปล: Battle for our Soviet Ukraine) เป็นภาพยนตร์สารคตีแนวสงครามของสหภาพโซเวียต โดยผู้กำกับชาวยูเครน อะเลคซันดร์ โดวเจนโค และ Yuliya Solntseva ภาพยนตร์มีเนื้อหาเกี่ยวกับการปลดปล่อยสาธารณรัฐยูเครนของกองทัพแดงแห่งสหภาพโซเวียตจากฟาสซิสต์เยอรมนี โดยเป็นสารคตีที่เกี่ยวกับสงครามโลกครั้งที่สองเรื่องที่ 2 ของโดวเจนโค นอกจากนี้ยังมีการเอาม้วนภาพยนตร์ข่าวเยอรมันที่สหภาพโซเวียตยึดมาได้มาร่วมฉายด้วย

## แหล่งข้อมูลอื่น
* 
* 
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ยูเครน
อาสนวิหารน็อทร์-ดาม

**อาสนวิหารน็อทร์-ดาม** ( แปล: อาสนวิหารแม่พระ) อาจหมายถึง:

## อาสนวิหารในปัจจุบัน
* อาสนวิหารน็อทร์-ดามแห่งดักซ์
* อาสนมหาวิหารน็อทร์-ดามแห่งมูแล็ง
* อาสนวิหารน็อทร์-ดามแห่งชาทร์
* อาสนวิหารน็อทร์-ดามแห่งแร็งส์
* อาสนวิหารน็อทร์-ดามแห่งปารีส
* อาสนวิหารน็อทร์-ดามแห่งตุล
* อาสนวิหารน็อทร์-ดามแห่งแวร์เดิง
* อาสนวิหารน็อทร์-ดามแห่งรอแดซ
* อาสนวิหารน็อทร์-ดามแห่งลีล
* อาสนวิหารน็อทร์-ดามแห่งบาเยอ
* อาสนวิหารน็อทร์-ดามแห่งกูต็องส์
* อาสนวิหารน็อทร์-ดามแห่งเซ
* อาสนวิหารน็อทร์-ดามแห่งเอเวรอ
* อาสนวิหารน็อทร์-ดามแห่งเลออาฟวร์
* อาสนวิหารน็อทร์-ดามแห่งรูอ็อง
* อาสนวิหารน็อทร์-ดามแห่งอาเมียง
* อาสนวิหารน็อทร์-ดามแห่งอาวีญง
* อาสนวิหารน็อทร์-ดามแห่งเกรอนอบล์
* อาสนวิหารน็อทร์-ดามแห่งบัส-แตร์
* อาสนวิหารน็อทร์-ดามแห่งปาเปเอเต

## อดีตอาสนวิหาร
* *[[อาสนวิหารก็องแบร (เก่า)|อาสนวิหารน็อทร์-ดามแห่งก็องแบร]]*
* *[[อาสนวิหารแซ็งตอแมร์|อาสนวิหารน็อทร์-ดามแห่งแซ็งตอแมร์]]*
* *[[อาสนวิหารล็อง|อาสนวิหารน็อทร์-ดามแห่งล็อง]]*
* *[[อาสนวิหารนัวยง|อาสนวิหารน็อทร์-ดามแห่งนัวยง]]*
* *[[อาสนวิหารซ็องลิส|อาสนวิหารน็อทร์-ดามแห่งซ็องลิส]]*
* *[[อาสนวิหารน็อทร์-ดามแห่งดีญ-เล-แบ็ง|อาสนวิหารน็อทร์-ดามแห่งดีญ-เล-แบ็ง]]*
* *[[อาสนวิหารน็อทร์-ดามแห่งเวซง-ลา-โรแมน|อาสนวิหารน็อทร์-ดามแห่งเวซง-ลา-โรแมน]]*
* *[[อาสนวิหารน็อทร์-ดามแห่งดี]]*
ซอลดัตอีวานบรอฟกิน

***ซอลดัตอีวานบรอฟกิน*** () เป็นภาพยนตร์แนวตลกของสหภาพโซเวียต กำกับโดยอีวาน ลูคินสกี (Ivan Lukinsky) *ซอลดัตอีวานบรอฟกิน* ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 40 ล้านคนในสหภาพโซเวียต

*ซอลดัตอีวานบรอฟกิน* ยังสร้างภาพยนตร์ภาคต่อในชื่อ *[[อีวานบรอฟกินนาเซลีเน]]* ใน ค.ศ. 1959
## นักแสดง
* เลโอนิด ฮารีโตนอฟ (Leonid Kharitonov) รับบท อีวาน โรมาโนวิช บรอฟกิน
* เซียร์เกย์ บลินนีคอฟ (Sergey Blinnikov) รับบท ตีโมเฟย์ คอนดราเตียวิช โคโรเตเยฟ
* ตัตยานา เปลต์เซียร์ (Tatyana Pelttser) รับบท เยฟโดคียา มาคารอฟนา บรอฟคีนา แม่ของอีวาน
* อันนา โคโลมีเซวา (Anna Kolomiytseva) รับบท เยลีซาเวตา นีคีติชนา ภรรยาของตีโมเฟย์
* ดายา สมีร์โนวา (Daya Smirnova) รับบท ลูย์บาชา ลูกสาวของตีโมเฟย์
* เวรา ออร์โลวา (Vera Orlova) รับบท โปลีนา คุซมีนิชนา เกรเบชโควา พนักงานบาร์
* มีฮาอิล ปูกอฟกิน (Mikhail Pugovkin) รับบท ซาฮาร์ ซีลึช โปรึชกิน ผู้จัดการอู่ซ่อมรถ
* เยฟเกนี ชูตอฟ (Yevgeny Shutov) รับบท อะปอลลีนารี เปโตรวิช ซาโมฮ์วาลอฟ นักบัญชีในนารวม
* ตานัต ไจลีเบคอฟ (Tanat Zhaylibekov) รับบท สิบโท มูฮ์ตาร์ อะบาเอฟ เพื่อนของอีวาน
* โบริส ตอลมาซอฟ (Boris Tolmazov) รับบท นีโคไล เปโตรวิช ผู้บัญชาการทหารปืนใหญ่

## อ้างอิง

## แหล่งข้อมูลอื่น

หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
เขาไอเกอร์

**ไอเกอร์** () เป็นภูเขาในเทือกเขาแอลป์ในรัฐแบร์น ประเทศสวิตเซอร์แลนด์ ตั้งอยู่ทางตะวันออกเฉียงเหนือของยุงเฟราย็อค มีความสูง 3,967 เมตรเหนือระดับน้ำทะเล ทิศตะวันออกเฉียงเหนือของเขาไอเกอร์เป็นที่ตั้งของหมู่บ้านเลาเทอร์บรุนเนิน ส่วนทิศใต้เป็นที่ตั้งของธารน้ำแข็งขนาดใหญ่ชื่อธารน้ำแข็งอาเล็ทช์
## อ้างอิง

ไอเกอร์
เว็งเงิน

290px|thumb|ทัศนยียภาพของเว็งเงิน

**เว็งเงิน** () เป็นหมู่บ้านในที่ราบสูงรัฐแบร์น ประเทศสวิตเซอร์แลนด์ หมู่บ้านนี้อยู่ที่ระดับความสูง 1,274 เมตรเหนือระดับน้ำทะเล ตั้งอยู่บริเวณเขายุงเฟรา มีประชากรราว 1,300 คน เส้นทางง่ายที่สุดในการเข้าถึงเว็งเงินคือการโดยสารรถรางไต่เขาจากหมู่บ้านเลาเทอร์บรุนเนินซึ่งใช้เวลาราว 12 นาที ที่หมู่บ้านแห่งนี้มีทางรถไฟเชื่อมไปยังช่องเขาไคลเนอไชเด็ค และมีกระเช้าลอยฟ้าเชื่อมไปยังหมู่บ้านกรินเดิลวัลท์ เป็นหนึ่งในสถานที่นิยมมาเล่นสกีในฤดูหนาว การเข้าถึงโดยรถยนต์มายังหมู่บ้านแห่งนี้มีค่อนข้างลำบาก รถยนต์ในหมู่บ้านนี้แทบจะทั้งหมดเป็นรถยนต์ขนาดเล็กเพื่อการพาณิชย์และพบเห็นได้น้อยมาก

หมวดหมู่:สถานที่ที่มีประชากรในรัฐแบร์น
หมวดหมู่:แหล่งเล่นสกีในประเทศสวิตเซอร์แลนด์
หมวดหมู่:แบร์เนอร์โอเบอร์ลันท์
การทิ้งระเบิดที่เกร์นิกา

**การทิ้งระเบิดที่เกร์นิกา** (; ; ; ) เป็นการทิ้งระเบิดทางอากาศที่เกร์นิกาในแคว้นประเทศบาสก์เมื่อวันที่ 26 เมษายน ค.ศ. 1937 ระหว่างสงครามกลางเมืองสเปน โดยเป็นปฏิบัติการตามคำสั่งจากกลุ่มแห่งชาติของฟรันซิสโก ฟรังโก และดำเนินการโดยพันธมิตรอย่างหน่วยเลกีโอนค็อนดอร์แห่งลุฟท์วัฟเฟอของนาซีเยอรมนี และหน่วยอาเวียซีโอเนเลจีโอนาเรียของอิตาลีฟาสซิสต์ ภายใต้รหัสนามว่า **ปฏิบัติการรือเกิน** เมืองแห่งนี้ได้ถูกใช้เป็นศูนย์การสื่อสารหลังแนวหน้า ปฏิบัติการนี้เป็นการเปิดทางสู่การยึดครองบิลบาโอของฟรังโกและชัยชนะของเขาในสเปนตอนเหนือ

การโจมตีได้รับการโต้แย้งเพราะเกี่ยวโยงกับการทิ้งระเบิดใส่พลเรือนโดยกองทัพอากาศ จำนวนของเหยื่อยังคงเป็นที่ถกเถียงกันอยู่ ฝ่ายบริหารแคว้นประเทศบาสก์ได้รายงานว่ามีผู้เสียชีวิต 1,654 คนในช่วงเวลานั้น ในขณะที่นักประวัติศาสตร์ท้องถิ่นระบุว่าเหยื่อมี 126 คน (ภายหลังได้มีผู้ค้นคว้าวิจัยแก้ไขเป็น 153 คน) แหล่งข่าวอังกฤษแหล่งหนึ่งซึ่งวิทยาลัยสงครามอากาศนำมาใช้ อ้างว่ามีพลเรือนเสียชีวิต 400 คน จดหมายเหตุโซเวียตอ้างว่ามีผู้เสียชีวิต 800 คน เมื่อวันที่ 1 พฤษภาคม ค.ศ. 1937 แต่จำนวนนี้อาจไม่ได้รวมถึงเหยื่อที่ภายหลังเสียชีวิตในโรงพยาบาลหรือที่ศพถูกฝังอยู่ใต้ซากปรักหักพัง

การทิ้งระเบิดครั้งนี้กลายประเด็นในภาพวาดต่อต้านสงครามที่โด่งดังโดยปาโบล ปิกาโซ ซึ่งได้รับมอบหมายจากสาธารณรัฐสเปน และยังได้รับการบันทึกในภาพพิมพ์แกะไม้โดยไฮนทซ์ คีวิทซ์ ศิลปินชาวเยอรมัน ซึ่งภายหลังเสียชีวิตจากการสู้รบในกองพลน้อยนานาชาติ การทิ้งระเบิดยังสร้างความตกตะลึงและแรงบันดาลใจให้แก่ศิลปินอื่น ๆ อีกมากมาย รวมถึงประติมากรรมโดยเรอเน อีเช; หนึ่งในผลงานดนตรีอิเล็กโทรอะคูสติกชิ้นแรกโดยปาทริก อัชชีโอเน; งานประพันธ์ดนตรีโดยเรอเน-หลุยส์ บารง และออกตาบิโอ บัซเกซ; บทกวีโดยปอล เอลุอาร์ (; "ชัยชนะแห่งเกร์นิกา") และเอยส์ ครีเคอ (; "ค่ำคืนแห่งการทิ้งระเบิดฟาสซิสต์") นอกจากนี้ยังมีภาพยนตร์สั้นจาก ค.ศ. 1950 ที่มีชื่อว่า *เกร์นิกา* โดยอาแล็ง แรแน

## อ้างอิง

หมวดหมู่:สงครามกลางเมืองสเปน
หมวดหมู่:ปฏิบัติการและยุทธการทางอากาศ
หมวดหมู่:สเปนภายใต้การนำของฟรังโก
ณัทธนพล ทินโรจน์

**ณัทธนพล ทินโรจน์** (ชื่อเล่น:**ฟิลลิปส์**) เกิดเมื่อวันที่ 18 ตุลาคม พ.ศ. 2537 โดยเขาเป็นผู้ชนะการแข่งขันรายการ เดอะเฟซเมนไทยแลนด์ ใน พ.ศ. 2560

## ประวัติ
### ชีวิตครอบครัว
ฟิลลิปส์เกิดและเติบโตที่เมืองสต็อกโฮล์ม ประเทศสวีเดน ซึ่งมีพ่อแม่เป็นชาวไทยอาศัยอยู่ที่นั่น มีพี่สาว 1 คนและน้องชาย 2 คน ฟิลลิปส์พูดได้ 3 ภาษาคือ ภาษาสวีเดน ภาษาอังกฤษ และภาษาไทย แต่ด้วยเนื่องจากเขาเกิดและเติบโตที่สวีเดน ทำให้เขาพูดไทยไม่ชัด พ่อและแม่พูดภาษาไทยกับเขา ในขณะที่เขาพูดภาษาสวีเดนกับพ่อและแม่ เขาได้ทำงานเป็นดีเจในช่วงเวลาที่เขาอยู่ที่สวีเดน

### การศึกษา
ฟิลลิปส์จบการศึกษาด้าน Technical Design & Product Development จาก สต็อกโฮล์ม ประเทศสวีเดน ปัจจุบันกำลังศึกษาต่อในระดับอุดมศึกษาที่วิทยาลัยบริหารธุรกิจเชิงนวัตกรรมและการบัญชี (หลักสูตรนานาชาติ) มหาวิทยาลัยธุรกิจบัณฑิตย์

### เริ่มเข้าวงการ
เมื่อฟิลลิปส์มาทำงานที่ประเทศไทย เขาได้เริ่มรับงานเดินแบบและถ่ายแบบพร้อมกับการเป็นบาริสต้าอยู่ที่ร้าน Casa Lapin สาขาอารีย์ งานถ่ายแบบครั้งแรกของเขาเป็นงานแฟชั่นสุนัขและแมวที่ เก๋ ชลลดา เมฆราตรี ได้จัดขึ้น หลังจากนั้นได้รับบทเป็นพระเอกมิวสิควิดีโอในเพลง Don’t ของ จีราพัชร จงกลสงเคราะห์ หรือ จอย AF8 อีกทั้งยังเป็น 1 ใน 50 หนุ่มคลีโอ 2015 อีกด้วย หลังจากนั้นในปี พ.ศ. 2560 ฟิลลิปส์ได้เข้าร่วมการแข่งขันเดอะเฟซเมนไทยแลนด์ ซีซัน 1 โดยเขาได้ผ่านเข้าสู่รอบ 18 คนสุดท้ายและอยู่ในทีม ลูกเกด เมทินี กิ่งโพยม ในวันที่ 30 กันยายน พ.ศ. 2560 ฟิลลิปส์ก็ได้รับเลือกให้เป็นผู้ชนะในรายการ

## ผลงาน
### ละครโทรทัศน์

### ภาพยนตร์

### มิวสิกวิดีโอ

### ผลงานอื่น ๆ
*1 ใน 50 หนุ่มคลีโอ 2015
*2566: The New Mentor เวียดนาม

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:บุคคลจากสต็อกโฮล์ม
หมวดหมู่:ชาวสวีเดน
หมวดหมู่:ชาวไทยเชื้อสายสวีเดน
หมวดหมู่:เดอะเฟซไทยแลนด์
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:นายแบบไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 21
ฮาซิเอซิ

**ฮาร์ซิเอซิ** (เกิด ? - เสียชีวิต 130 ปีก่อนคริสต์ศักราช) เป็นกบฏชาวอียิปต์โบราณที่ต่อต้านการปกครองของทอเลมีที่ 8 ฟิสคอนของราชวงศ์ทอเลมี

## ชีวประวัติ
อาจเป็นบุคคลเดียวกันกับ "ฮาร์ซิเอซิ บุตรชายของไพโออุส" (ไพโออุส มีความหมาย "ศัตรูของเทพเจ้า") เขาเป็นชาวอียิปต์พื้นเมืองคนสุดท้ายที่เรียกตัวเองว่า "ฟาโรห์" ถึงแม้จะปกครองอยู่ทางตอนใต้ของอียิปต์ตอนบนเท่านั้น และในช่วงเวลาสั้น ๆ

ชึ้นสู่อำนาจจากผลของสงครามกลางเมืองระหว่างทอเลมีที่ 8 และพระขนิษฐาของพระองค์ พระนางคลีโอพัตราที่ 2, เขายึดครองเมืองทีบส์ได้ในฤดูร้อนของปี 131 ก่อนคริสตกาล และสันนิษฐานว่าฮาร์ซิเอซิเป็นชื่อที่ใช้สำหรับครองราชย์ แม้ว่าเขาจะเป็นที่รู้จักในชื่อ (nomen) ว่า Ḥr-s-js (t) sA- Wsjr ซึ่งมีความหมายว่า "ฮอรัส-บุตร-ของ-ไอซิส, โอรสของโอซิริส" ตามบันทึกด้วยอักษรดีมอติกในแผ่นปาปิรัสคาริร่า 1 และ 2 

กองกำลังของทอเลมีเข้ายึดเมืองคืนได้ในเดือนพฤศจิกายนของปีเดียวกัน และฮาร์ซิเอซิถูกจับในข้อหากบฎนำไปสู่การเสียชีวิต ซึ่งน่าจะเกิดขึ้นในเดือนกันยายน ปี 130 ก่อนคริสตกาล

## อ้างอิง

## บรรณานุกรม
*

หมวดหมู่:ฟาโรห์ในศตวรรษที่ 2 ก่อนคริสต์ศักราช
หมวดหมู่:ฟาโรห์ที่ไม่มีราชวงศ์
หมวดหมู่:กบฏชาวอียิปต์
หมวดหมู่:บุคคลที่เสียชีวิต 130 ปีก่อนคริสตกาล
หมวดหมู่:ประชาชนของราชอาณาจักรทอเลมี
นิวบริเตน

**เกาะนิวบริเตน** (; ) เป็นเกาะใหญ่ที่สุดในกลุ่มเกาะบิสมาร์ก ของประเทศปาปัวนิวกินี แบ่งแยกออกจากนิวกีนีโดยช่องแคบแดมเปียร์และช่องแคบวีเตียซ และแบ่งแยกออกจากเกาะนิวไอร์แลนด์ โดยช่องแคบเซนต์จอร์จ มีเมืองสำคัญบนเกาะคือ ราเบา/โกโกโป และคิมเบ เกาะมีขนาดราวเกาะไต้หวัน ในขณะที่เกาะเป็นส่วนหนึ่งของเยอรมัน มีชื่อว่า ***Neupommern***  (โพเมราเนียใหม่)

## อ้างอิง

### ข้อมูล
*
*

## แหล่งข้อมูลอื่น

* Nationsonline.org: Solomon Islands
* Ethnologue.com: Map of languages of New Britain
* Australian War Memorial, Operations against German Pacific territories — *(6 August−6 November 1914)*.

หมวดหมู่:เกาะในประเทศปาปัวนิวกินี
หมู่เกาะดยุกออฟยอร์ก

**หมู่เกาะดยุกออฟยอร์ก** (; เดิมชื่อ ) เป็นกลุ่มของหมู่เกาะที่ตั้งอยู่ในจังหวัดอีสต์นิวบริเตน ประเทศปาปัวนิวกินี ตั้งอยู่บริเวณช่องแคบเซนต์จอร์จ ระหว่างเกาะนิวบริเตนกับเกาะนิวไอร์แลนด์ และเป็นส่วนหนึ่งของกลุ่มเกาะบิสมาร์ก หมู่เกาะตั้งช่อในปี ค.ศ. 1767  โดยฟิลิป คาร์ทีเรต เพื่อเป็นเกียรติแก่เจ้าชายเอ็ดเวิร์ด ดยุกแห่งยอร์ก พระราชโอรสในเจ้าชายเฟรเดอริก เจ้าชายแห่งเวลส์ และพระอนุชาในเจ้าชายเฟรเดอริก เจ้าชายแห่งเวลส์

หมวดหมู่:เกาะในประเทศปาปัวนิวกินี
ฮูโกรนาเฟอร์

**ฮูโกรนาเฟอร์** (ยังเป็นที่รู้จักกันในนาม **เฮอร์กาโนเฟอร์**, **ฮารอนโนฟริส**, **ฮาร์มาคิส**, **ไฮโกรโนเฟอร์**, **เฮอร์เวนเนเฟอร์** หรือ **ฮอร์เวนเนเฟอร์**) เป็นชาวอียิปต์ที่มีต้นกำเนิดของชาวนูเบีย ซึ่งเป็นผู้นำชาวอียิปต์ในการแยกตัวออกจากการปกครองของปโตเลมีที่ 4 ฟิโลพาเตอร์ ในสมัยพระองค์ไม่มีสัญลักษณ์หรืออนุสาวรีย์ในเกี่ยวกับพระองค์ แต่มีพระราชโอรสเป็นองค์ทายาทนามว่า อังค์มาคิส (หรือเรียกอีกอย่างว่า คาออนโนฟริส หรือ อังค์เวนเนเฟอร์) พระองค์ปกครองส่วนใหญ่ของอียิปต์จนกระทั่ง 186 ปีก่อนคริสตกาล และสันนิษฐานว่าพระองค์อาจจะสิ้นพระชนม์ก่อน 197 ปีก่อนคริสตกาล

## อ้างอิง

หมวดหมู่:ฟาโรห์
หมวดหมู่:บุคคลที่เสียชีวิตในทศวรรษ 190 ก่อนคริสตกาล
ปโตเลมี ยูพาเธอร์

**ปโตเลมี ยูพาเธอร์** เป็นพระราชโอรสของปโตเลมีที่ 6 ฟิโลเมเธอร์ กับพระนางคลีโอพัตราที่ 2 และในช่วงเวลาสั้น ๆ ใน 152 ปีก่อนคริสต์ศักราช พระองค์ทรงได้ปกครองไซปรัสร่วมกับพระราชบิดาของพระองค์ และสันนิษฐานว่าพระองค์สิ้นพระชนม์ในเดือนสิงหาคมของปีเดียวกันนั้น

พระองค์มีเป็นที่รู้จักจากเอกสารจำนวนน้อยและจารึก พระองค์ถูกกล่าวถึงในบันทึกปาปิรุส ซึ่งเขียนเป็นอักษรเดโมติก ซึ่งอยู่ในพิพิธภัณฑ์บริติช ได้รับการอ้างถึงเป็นนักบวชชั้นสูงจากอเล็กซานเดอร์ในช่วง 158-157 ปีก่อนคริสต์ศักราชและพระองค์เป็นผู้ร่วมปกครองไซปรัสร่วมกับพระบิดาใน 152 ปีก่อนคริสต์ศักราช พระองค์อาจจะสิ้นพระชนม์เมื่ออายุประมาณ 12 หรือ 13 ปี นอกจากนี้เขายังปรากฏอยู่ในรายชื่อสมาชิกราชวงศ์ปโตเลมี การค้นพบหลุมฝังพระศพของพระองค์ในไซปรัสได้รับการประกาศในปี พ.ศ. 2560

## อ้างอิง

หมวดหมู่:ราชวงศ์ทอเลมี
หมวดหมู่:ไซปรัสโบราณ
อังค์มาคิส

**อังค์มาคิส** (ยังเป็นที่รู้จักกันในนาม **คาออนโนฟริส** หรือ **อังค์เวนเนเฟอร์**) เป็นทายาทของฮูโกรนาเฟอร์ ผู้เป็นกบฏและผู้ปกครองผู้ควบคุมอียิปต์บนในช่วงรัชสมัยของปโตเลมีที่ 4 และ 5 รัชกาลของพระองค์กินระยะเวลาระหว่างประมาณ 199 ถึง 185 ปีก่อนคริสต์ศักราช

พระองค์ได้ครองราชย์อียิปต์ต่อจากฮูโกรนาเฟอร์ในฐานะกษัตริย์แห่งอียิปต์บนใน 199 ปีก่อนคริสตกาล หรือในบริเวณนั้นและสามารถเอาชนะได้มากถึง 80% ของอียิปต์ พระองค์ได้ยืดเมืองไลโคโพลิส (ในปัจจุบันคือ เมืองแอสยุต) ใน 197 ปีก่อนคริสตกาล แต่ต่อมาถูกบังคับให้ถอนตัวไปธีบส์ สงครามระหว่างภาคเหนือและภาคใต้ยังคงดำเนินต่อไปจนถึง 185 ปีก่อนคริสตกาล เมื่ออังค์มาคิสถูกจับโดยทหารฝ่ายปโตเลมี ซึ่งเป็นทำให้มีการสร้างศิลาโรเซตตาถูกแกะสลักด้วยท่าทางขอบคุณนักบวชเพื่อช่วยในการเอาชนะพระองค์ ไม่ค่อยมีใครรู้เรื่องรายละเอียดเกี่ยวกับรัชกาลของพระองค์เนื่องจากบันทึกส่วนใหญ่ถูกทำลาย

## อ้างอิง

หมวดหมู่:บุคคลที่เสียชีวิตในทศวรรษ 180 ก่อนคริสตกาล
หมวดหมู่:ฟาโรห์
อง ซ็อง-อู

**อง ซ็อง-อู** (; เกิด 25 สิงหาคม ค.ศ. 1995) เป็นนักร้องและนักแสดงชาวเกาหลีใต้ ภายใต้สังกัด Fantagio และเป็นอดีตสมาชิกกลุ่มนักร้องชายสัญชาติเกาหลีใต้ วอนนาวัน

## ประวัติ
อง ซ็อง-อู เกิดที่อินช็อน ประเทศเกาหลีใต้ เป็นบุตรคนที่สองของครอบครัว มีพี่สาว 1 คน นับถือศาสนาคริสต์  สำเร็จการศึกษาจาก โรงเรียนประถมศึกษาซังอินช็อน  มัธยมศึกษาตอนต้นจาก โรงเรียนมัธยมศึกษาตอนต้นคูว็อล ตอนปลาย โรงเรียนมัธยมศึกษาตอนปลายศิลปะการบันเทิงฮัลลิม (การแสดงและการเต้น) อุดมศึกษาจาก มหาวิทยาลัยทงซออุล (เอกการแสดง)
## อาชีพ
### 2560: รายการ ''[[โปรดิวซ์ 101 ซีซัน 2]]''

### 2560–2561 [[วอนนาวัน]]

### 2561–ปัจจุบัน กิจกรรมเดี่ยว และการเป็นศิลปินเดี่ยว

## ผลงานเพลง

### มินิอัลบั้ม/สเปเชียลซิงเกิล

#### At Eighteen

* Our Story - OST Part.2

#### The Spring Home

* What is love? (편하다는 건 뭘까) (Original song by Lee Jin Ah)

#### The Love of Summer : The Story '''(2019 Pepsi x Starship Project)'''

* Heart Sign (Prod. Flow Blow)

#### 1st Digital Single

* We Belong

## ผลงานโทรทัศน์และการแสดง

### ละครซีรีส์/ภาพยนตร์

### รายการโทรทัศน์

*

## ผลงานโฆษณา

### 2019

# The Spring Home
#* Spring Collection - มีนาคม 2019
#* Summer Collection - พฤษภาคม 2019
# Beanpole Sport
#Rupin Eye drop
#BangBang
#Kat Maconie

### มิวสิกวิดีโอ

## รางวัลและเสนอชื่อเข้าชิงรางวัล

## อ้างอิง

## แหล่งข้อมูลอื่น

หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:บุคคลจากอินช็อน
หมวดหมู่:นักร้องป็อปเกาหลีใต้
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:สมาชิกของวอนนาวัน
หมวดหมู่:ศิลปินสังกัดแฟนตาจิโอ
หมวดหมู่:นักแสดงชายจากอินช็อน